  Майя Бывальцева Можгаысь кык нылъёс йӧскалык дӥськутъя но устолыкъя «Родина моя» Росси вожвылъяськонлэн лауреатъёсыз луизы, со кунлэн шоркараз 8–11 толшоре ортчиз. Со сярысь ивортэ муниципалитетлэн пресс-службаез. Росси вожвылъяськонэ Можгаысь «Дубитель» лулчеберет юртын ужась нылпи эктонъя «Барбарики» кружоке ветлӥсь нылъёс пыриськизы. Камилла Шагабеева «Татарский шуточный» эктонэз возьматӥз, нош Веста Егорова «Хохлома» эктонэз. Вожвылъяськонлэн нырысетӥ нуналаз нылъёс тямыс устоосыз пӧлы шедизы но быгатонлыкъёссэс финалын возьматӥзы. 11-тӥ толшоре Кремльысь валтӥсь сцена вылын вожвылъяськонлы йылпумъянъёс лэсьтӥзы. Камилла «Красавица России» номинациын вормиз, нош Веста — «Лучший талант России» ӧрын. Тегъёс: Мерлык Лулчеберет Можга Удмуртия пиналъёс  